Brat Z. Moussaouia optužuje sketu Wahhabi. 20/9/02 - 2002-09-20
Brat Zacariasa Moussaouia, učitelj u Francuskoj, nedavno je napisao knjigu u kojoj, kroz slučaj svog brata, optužuje islamsku sektu Wah
Zacarias Moussaoui, optužen da je planirao i trebao biti 20. otmičar aviona upotrijebljenih kao oružje u terorističkim napadima 11. septembra, na sudu je dobrovoljno priznao da je pripadnik al-Qaide. Njegov brat, učitelj u Francuskoj, nedavno je napisao knjigu u kojoj, kroz slučaj svog brata, optužuje islamsku sektu Wahhabi za širenje ideologije mržnje, za što on kaže da je fenomen daleko opasniji nego bilo koja vrsta rasizma. Do prije osam godina, Zacarias Moussaoui je odbijao i da uopšte kroči u džamiju, a mene je ismijavao zbog mog zanimanja za islamsko naslijedje, svjedočio je danas u Parizu, na press konferenciji, njegov stariji brat Abd Samad Moussaoui, dodajući da se, medjutim, sve preokrenulo kad je početkom devedesetih godina Zacarias preselio u Britaniju i okrenuo se islamskom radikalizmu. Govoreći o knjizi koju je o tome napisao, on kaže: Moj je cilj bio da naglasim što smatram veoma važnim. Želim da utvrdim kako je neko, kao moj brat, koji je toliko napora uložio da postane neko u društvu, neko ko je u Francuskoj studirao i magistrirao u domenu medjunarodnih poslovnih odnosa - kako je mogao pasti pod uticaj organizacije kakva je al-Qaida. S obzirom da sam se ja za probleme wahabizma interesirao i prije 11. septembra, moje je shvatanje da to nije fenomen koji je na izdisaju, niti je moj brat jedan od onih koji je postao pobožniji od svih pobožnih, niti je pao u ruke drugih koji su iskoristili njegovu naivnost. Problem nije u tome. Ne radi se tu o pretjeranoj pobožnosti niti o pretjeranoj akciji u službi vjere. Ovaj je fenomen daleko složeniji od toga, kaže gospodin Moussaoui, dodajući da njegova knjiga želi da spriječi mlade da krenu stopama njegovog brata. Nemam namjeru da putujem na sudjenje u Sjedinjene Države, iz nekoliko razloga. Prvo, jedan od advokata mi jerekao bih mogao biti zadržan tamo kao svjedok, a kao što znate, ja sam učitelj, imam svoj profesionalni i porodični život i ne namjeravam da se nadjem uhvaćenim u taj žalosni sudski nesretni slučaj. U vezi sa vašim drugim pitanjem u vezi sa krivicom mog brata - kao i vi i ja čitam novine, nemam ništa više informacija od vas, te ne mogu ništa novog reći ni o tome, niti svom bratu biti od pomoći, zaključio je Abd Samad Moussaoui, dodajući da je i on i cijela njegova porodica jako rastužena kad vidi s kojom upornošću Zacarias ustrajava u svom izražavanju mržnje.